Սբ. Ալեքսանդրա ռուսական եկեղեցին գտնվել է Ալեքսանդրապոլ ամրոցի կենտրոնական մասում: Հիմնադրել է Նիկոլայ առաջին կայսրը 1837թ. հոկտեմբերի 4-ին` նահատակ Ալեքսանդրա թագուհու անունով: Սա խաչաձև կենտրոնագմբեթ եկեղեցի էր, օծվել է 1842թ.: Այստեղ գտնվել է Բրյուլովի վրձնած Հայր Աստծո սրբապատկերը /Икона Господа Саваофа/, որը Նիկոլայ Առաջինի նվիրատվությունն էր եկեղեցուն: Այս եկեղեցու քահանա Մատվեյ Միրոնովը 1918թ. թուրքական բռնազավթման ժամանակ հրաժարվեց թուրքերին ներս թողնել եկեղեցի և թուրքերի ձեռքով եկեղեցու հետ ողջ-ողջ այրվեց: Կառույցը 2005թ.-ից վերանորոգվել է, 2009թ.-ից գործում է: